《七夕有感》
明代·陆圻

万里晴云淡素秋，海天东望更生愁。黄姑鳷鹊通斜汉，明月婵娟照戍楼。

剖核谁当来阿母，吹笙何路问浮丘？可怜携手阑干泪，空拟归来尚黑头。

作者简介：（1614—?）明末清初浙江钱塘人，字丽京，一字景宣，学者称讲山先生。明贡生。入清弃举业，以医为业。康熙初，因南浔庄氏《明史》狱牵连被捕，寻得释。赴广东为僧，法名今龙，一说入山为道士。有《威凤堂文集》、《从同集》。